Semla

Semla – deivė etruskų mitologijoje; atitinka graikų Semelę. Sūnus – Fuflunsas (Dioniso atitikmuo).Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 205.

Aptikti trys etruskų veidrodžiai, kur Semla pavaizduota meiliai apsikabinusi su sūnumi Fuflunsu. Vienas toks veidrodis aptiktas Vulcuose (datuojamas antruoju IV a. pr. m. e. ketvirčiu). Semla vaizduojama laikanti tirsą ir pasilenkusi bučiuoti Fuflunsą. Į kairę nuo Fuflunso ir Semlos stovi dievas Aplu (Apolonas), o pačioje kairėje, greta Aplu, sėdi satyras, grojantis dūdele.Nancy Thomson de Grummond, Erika Simon. The Religion of the Etruscans, University of Texas Press, 2009, p. 64. Aptiktas ir veidrodis, vaizduojantis Fuflunso pradėjimo sceną: dievas Tinia apsikabinęs Semlą, kuri pasikėlusi sijoną. Nors dievybių vardai nėra įrašyti, jas galima atpažinti iš būdingų atributų (pvz., Tinios žaibo, greta pavaizduoto satyro).Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 198–199. Taip pat vaizduojama drauge su Fuflunsu ir Areatha (Ariadne).

 Šaltiniai 

Kategorija:Etruskų dievai